Γαλλική Γουινέα

Η Γαλλική Γουινέα (γαλλικά: Guinée française) ήταν μια γαλλική αποικιακή κτήση στη Δυτική Αφρική. Τα σύνορά της, παρότι μεταβλήθηκαν κατά τη διάρκεια της ύπαρξής της, αποτελούν, στη μορφή που είχαν το 1958, εκείνα τη σημερινής ανεξάρτητης Γουινέας.https://courses.lumenlearning.com/boundless-worldhistory/chapter/france-in-africa/

Η Γαλλική Γουινέα ιδρύθηκε από τη Γαλλία το 1891, εντός των ίδιων συνόρων με την προηγούμενη αποικία που ήταν γνωστή ως Ριβιέρα του Νότου (1882-1891). Πριν το 1882, τα παράκτια τμήματα της Γαλλικής Γουινέας ήταν μέρος της γαλλικής αποικίας της Σενεγάλης.https://www.lonelyplanet.com/guinea/a/nar/aa09e66a-1d54-4b5d-8a83-6fa6c8516f9b/355319

Το 1891, η Ριβιέρα του Νότου εντάχθηκε στην αποικιακή διοίκηση του Κυβερνήτη του Ντακάρ, ο οποίος είχε τον έλεγχο των γαλλικών παράκτιων αποικιών μέχρι το Πόρτο-Νόβο (του σημερινού Μπενίν). Το 1894 η Ριβιέρα του Νότου, η Ακτή Ελεφαντοστού και η Δαχομέη διαχωρίστηκαν σε «ανεξάρτητες» αποικίες, με το Ριβιέρα του Νότου να μετονομάζεται σε αποικία της Γαλλικής Γουινέας. Το 1895, η Γαλλική Γουινέα έγινε μία από τις πολλές εξαρτώμενες αποικίες και ο Κυβερνήτης της έγινε ένας από τους πολλούς αξιωματούχους που υπάγονταν στις διαταγές του Γενικού Κυβερνήτη του Ντακάρ.https://www.wdl.org/en/item/11891/ Το 1904, αυτή η «ομοσπονδία» αποικιών επισημοποιήθηκε με την ονομασία Γαλλική Δυτική Αφρική. Η Γαλλική Γουινέα, η Σενεγάλη, η Δαχομέη, η Ακτή Ελεφαντοστού και η Άνω Σενεγάλη και Νίγηρας, κυβερνήθηκαν από έναν κυβερνήτη, υπό τον έλεγχο του Γενικού Κυβερνήτη του Ντακάρ.https://www.cairn-int.info/load_pdf.php?ID_ARTICLE=E_VIN_111_0073

Η Γουινέα κυβερνήθηκε από τη Γαλλία μέχρι το 1958. Ανεξαρτητοποιήθηκε εκείνο το έτος, μετά την απόρριψη από τους πολίτες της του Συντάγματος του Σαρλ ντε Γκωλ. Η Γαλλική Γουινέα ήταν η μόνη αποικία που απέρριψε το νέο σύνταγμα και εξαιτίας αυτού απέκτησε την ανεξαρτησία της. Η χώρα διατήρησε τα γαλλικά ως την επίσημη γλώσσα της.https://www.nonviolent-conflict.org/guinea-1958-present/https://www.tandfonline.com/doi/full/10.1080/14682745.2019.1576170https://uca.edu/politicalscience/dadm-project/sub-saharan-africa-region/guinea-1958-present/http://www.historyworld.net/wrldhis/PlainTextHistories.asp?historyid=ad15

Παραπομπές

Κατηγορία:Πρώην αποικίες στην Αφρική